«Frihet for alle - hopp, hopp»
Nordmenn husker nok Jimmy Jump best for sitt stunt under Melodi Grand Prix som ble avholdt i Norge i 2010. Da hoppet han på scenen under den spanske fremføringen, men dette er langt fra eneste gang han har gjort lignende stund.Jimmy Jump har blant annet prøvd å sette en lue på VM-trofeet i fotball før VM-finalen i Sør-Afrika i 2010, løpt på banen under en tenniskamp mellom Roger Federer og Robin Söderling under French Open i 2009, og stått på målstreken under et Formel 1-løp i Barcelona mens bilene suste forbi i omkring 250 kilometer i timen. Han er katalaner, og har ikke gitt opp troen på et uavhengig Catalonia, selv etter at Artur Mas og hans parti Convergència i Unió (CiU) ikke fikk flertallet de ønsket etter søndagens valg. - Uansett hva man stemmer, er vi allerede uavhengige, skrev Jimmy Jump på sin Facebook-profil søndag kveld.Og via sin fremste fan og tidligere manager, Alexander Sola, sier han: «Frihet for alle - hopp, hopp.» Sola forteller at Jimmy Jump, eller Jaume Marquet som han egentlig heter, er opptatt av egen frihet og individuell frihet for alle. - Hans oppfatning er at Catalonia nå er frie, men han kommer ikke til å stoppe og hoppe av den grunn. Han ønsker frihet for alle, sier Sola.Men selv om Catalonia er frie ifølge Jimmy Jump, så er de nå et stykke unna uavhengighet. For Artur Mas og CiU fikk bare 50 mandater i det katalanske parlamentet. Det betyr at de mistet 12 mandater fra forrige valg, og var dermed et godt stykke unna et rent flertall som 68 mandater hadde sørget for. Mas gikk til valg på at han lovet at det skulle holdes en folkeavstemning over Catalonias uavhengighet, og valgseieren er derfor en seier med bismak på grunn av at det rene flertallet uteble. Han lover likevel å fortsette kampen for å få gjennomført en folkeavstemning, men nå er de avhengige av andre partier. Nå som de ikke har et rent flertall vil det bli vanskeligere å gjennomføre en folkeavstemning, men totalt mottok separatistiske partier nesten to tredjedeler av representantene i den folkevalgte forsamlingen.- Mas har åpenbart gjort en feil. Han fremmet en separatistisk agenda, og så har folket gitt ham beskjed om at de vil la noen andre gjennomføre agendaen, sier José Ignacio Torreblanca fra tankesmien European Council on Foreign Relations. Regjeringen i Madrid trakk trolig et lettelsens sukk da det ble klart at Mas sitt parti ikke fikk flertallet i den katalanske folkevalgte forsamlingen alene. Catalonia er en stor inntektskilde for Spania, og et uavhengig Catalonia kan også føre til at andre regioner krever sin selvstendighet, som Baskerland og Galicia.
Valget i Catalonia gikk ikke som forventet for det sosialistiske frigjøringspartiet Convergència i Unió, og Jimmy Jump vil fortsette å hoppe for frihet.